Kuten muissakin koiriin liittyvissä kysymyksissä, myös ulvomiselle on lukuisia eri syitä. Taustalla vaikuttavat kuitenkin pääasiassa susien geenit. Ulvomisella koira voi ilmoittaa sijaintinsa, löytää laumansa tai tuoda esille innostuneisuutta. Kyseessä on laumakäyttäytymistä, josta omistajan ei tarvitse olla huolissaan. Ulvominen saattaa kuitenkin olla häiritsevää esimerkiksi kerrostaloissa, jossa jatkuva koiran ulvominen häiritsee naapureita ja yleistä rauhaa. Tämän takia kannattaakin olla tarkkana, opettaako koiransa pentuna ulvomaan esimerkiksi kappaleiden tai omistajan esimerkin mukana. Koiran taipumus ulvomiseen ja haukkumiseen kuitenkin vaihtelee niin rodun, kuin myös yksilöidenkin kohdalla. Esimerkiksi ajokoirilla on ominainen jäljen seuraamisesta johtuva haukku, jonka tarkoituksena on ilmoittaa riista ja sen suunta.